Rufus, Brett Charles (2004-11)
AFRIKAANSE OPSOMMING: Twee onlangse plaaslike studies van terugvalonder pasiënte wat binnepasiëntalkoholrehabilitasieprogramme in die Weskaap bygewoon het, het terugvalkoerse van tot 60% gerapporteer. 'n Hoë voorkoms van komorbiede angs, lae sin van self-vermoë en 'n vermydende streshanteringstyl was die hoofredes aangevoer vir die terugval. Die volgende literatuur-oorsig is onderneem in 'n poging tot 'n beter begrip van huidige bevindinge oor die komorbiede verhouding tussen alkoholmisbruik/afhanklikheid en angs, en oor wanfunksionele streshanteringstyle en terugval. Die oorsig beskou ook huidige literatuur en teorie aangaande die behandeling van alkoholiste deur middel van die Relapse Prevention (RP) model (Terugvalvoorkomingsmodel) van terapie. Op grond van hierdie bevindinge word aanbevelings gemaak VIr die toepassing van RP op die kliniese-sielkundegroepe aangebied VIr alkoholmisbruikende/afhanklike binnepasiënte by Neurokliniek D, Stiklandhospitaal, Weskaap. RP is gekies op grond van sy geïntegreerde benadering tot beide substansmisbruik en die onvoldoende streshanteringstyle wat dikwels mense kwesbaar maak vir angs, depressie en terugval. Die model is ook gekies as gevolg van die meer konstruktiewe, minder strafgerigte benadering tot substansafhanklikheid/misbruik en tot val en terugval. Die aanbevelings in hierdie oorsig moet in geen opsig beskou word as kritiek op die bestaande programme in Neurokliniek D nie. Hulle is, in wese, die individuele gevolgtrekkings van die skrywer gebaseer op sy vier maande ondervinding met sielkundegroepe in die eenheid en op die bevindinge van twee plaaslike studies wat ondersoek ingestel het na sommige van die redes vir terugval na behandeling in hierdie en ander plaaslike fasiliteite. Die spesifieke fokus op die groepe wat deur kliniese sielkundiges bestuur word moet ook nie gesien word as 'n geringskatting van die belangrike werk van ander professionele mense in die eenheid nie, in die besonder dié in psigiatrie, verpleging, maatskaplike werk, arbeidsterapie and pastorale sorg. In teendeel, inligting ingesamel deur hierdie mense is lewensbelangrik vir die spanpoging van rehabilitasie, en vir die identifisering van psigo-sosiale stressors en kognitiewe patrone wat pasiënte vatbaar maak vir terugval.
Please refer to this item in SUNScholar by using the following persistent URL: http://hdl.handle.net/10019.1/50078
Die pastorale hantering van skuldgevoelens by die alkoholis ﻿
Swarts, J. A.(Jacobus Adriaan),1956- (Stellenbosch : Stellenbosch University, 1982)